Seansene ble utført i en atmosfære av intens kristen hengivenhet, etter perioder av renselse, bønn og faste. Dee fastholdt at englene dikterte flere bøker for ham på englespråk, som Dee kalte for «enokiansk». Han tegnet en magisk plate malt i strålende farger med navnene på de syv mektigste englene: Zabathiel, Zedekiel, Madimiel, Semeliel, Nogabel, Corabiel og Lavaniel. Platen lot ham angivelig kommunisere med englene, og i 1583 tydet han et budskap som beskrivelsen av halshugningen av en høy vakker kvinne, mens et annet budskap var en advarsel om et angrep av en fremmed sjømakt. Maria Stuart ble halshugget i 1587, og den spanske armada angrep i 1588.